CUPRA e-Garage na rtu Formentor

**CUPRA z vzpostavitvijo interaktivne virtualne platforme krepi svojo strategijo digitalnosti**

* **Znamka namerava v prihodnosti odpreti potopitveni virtualni prostor za vse svoje stranke**
* **Na platformi se je usposobilo že več kot 600 specialistov CUPRA**
* **Cuprina strategija digitalnosti vključuje zasnovo žive koncertne platforme, s katero bi do ljubiteljev glasbe pripeljala njihove priljubljene izvajalce**
* **Znamka bo tudi koproducent pri snemanju TV serije o visokozmogljivih avtomobilih za video platformo s ponudbo na zahtevo**

Martorell (Španija), 5. 11. 2020 – Znamka CUPRA je v okviru začetka prodaje svoje nove modelske serije danes predstavila novo strategijo digitalizacije, ki jo namerava implementirati na vseh svojih poslovnih področjih. Za uresničevanje tega akcijskega načrta digitalizacije je avtomobilska znamka vzpostavila virtualno platformo z imenom 'CUPRA e-Garage in Cape Formentor'.

Spletna platforma, ki so jo razvili skupaj z barcelonsko družbo Mediapro Group in njihovim podjetjem za inovativne storitve Visyon, je potopitveni, virtualni prostor, kjer si uporabniki lahko naredijo svojega avatarja in kjer lahko glasovno in prek funkcije klepeta komunicirajo z drugimi ljudmi.

V digitalnem svetu so poustvarjeni prostori, ki so posvečeni izključno znamki CUPRA in jih najdemo po vsem svetu. Ta digitalni svet se virtualno nahaja na otoku, ki je bil navdih za nastanek Formentorja, prvega ekskluzivnega modela znamke CUPRA. Uporabniki lahko prosto spoznajo modele CUPRA in si ogledajo kolekcije modnih in praktičnih artiklov ter najrazličnejše vsebine znamke. V prostoru je tudi dvorana, ki lahko gosti predstavitve v živo.

**"CUPRA je sodobna znamka, ustvarjena v 21. stoletju, in kot digitalni domorodec poskuša prednosti tehnologije uporabiti za to, da v središče svoje strategije postavlja ljudi in emocije. Z našimi novimi modeli imamo priložnost, da na drugačen način naslovimo širšo publiko. V tem smislu je CUPRA e-Garage na rtu Formentor začetek naše poti ustvarjanja novih digitalnih izkušenj. Naš cilj je, da bi ta platforma postala stičišče skupnosti znamke CUPRA, zato bo v prihodnosti odprta za vse naše stranke s celega sveta,"** je najavil Antonino Labate, direktor za strategijo, poslovni razvoj in poslovanje znamke CUPRA.

Nove digitalne pobude

Med interaktivno tiskovno konferenco, ki se je odvijala na virtualni platformi, je vodstvo znamke CUPRA napovedalo nekaj zanimivih projektov, ki bodo sestavljali Cuprino strategijo digitalnosti. Vodja marketinga, Ignasi Prieto, je povedal, da se pri znamki ukvarjajo z razvojem platforme za prenos koncertov v živo, kjer bi ljubitelji glasbe lahko komunicirali s priljubljenimi izvajalci in uživali v ekskluzivnih vsebinah. Ena od digitalnih izkušenj, ki so jo pripravili pri znamki CUPRA za naslednje mesece, je tudi koprodukcija televizijske serije o visokozmogljivih avtomobilih, ki jo bodo predvajali na video platformi s ponudbo na zahtevo.

Prieto je tudi napovedal, da se bodo ambasadorji znamke, kot so Marc ter Stegen, Mattias Ekström in Fernando Belasteguín, pridružili virtualnemu svetu znamke CUPRA s svojimi avatarji.

Konferenca za specialiste CUPRA

28. oktobra je platforma 'CUPRA e-Garage in Cape Formentor' gostila prvo konferenco za specialiste CUPRA. Virtualno se je je udeležilo več kot 600 specialistov CUPRA iz 35 držav, ki so tam opravili osnovno usposabljanje za specializirane prodajalce te znamke. Kot je pojasnil direktor za razvoj trgovske mreže in uporabniško izkušnjo Khaled Soussi, so pri znamki s pomočjo tehnologije in igrifikacije pripravili interaktiven izobraževalni dogodek, na katerem so specialisti CUPRA imeli priložnost, da se o strategiji znamke učijo od njenih strokovnjakov in da svoje znanje preizkusijo na tekmovanju z izpadanjem, vse to iz udobja svojega doma.

Potem ko je znamka v nemškem Hamburgu odprla prvo CUPRA Garage v Evropi, nadaljuje z vzpostavljanjem ekskluzivne distribucijske mreže s prilagodljivimi formati, ki presegajo tradicionalne avtohiše. CUPRA širi svojo mrežo, v katero bo do konca letošnjega leta vključenih že okrog 520 pooblaščenih trgovcev za vozila CUPRA z vsega sveta. Prav tako je še vedno v teku proces rekrutiranja novih specialistov CUPRA.

**CUPRA je znamka iz Skupine SEAT, ki je osnovana na sodobnem oblikovanju in športnih zmogljivostih svojih elektrificiranih modelov. Odkar je leta 2018 zaživela kot samostojna znamka, se je njena prodaja bliskovito povečala. CUPRA je leto 2019 zaključila z rastjo 72 % v primerjavi s predhodnim letom, prodanih je bilo skoraj 25.000 vozil. V letu 2020 bosta na trg prišla CUPRA Leon in CUPRA Formentor, prvi model, ki je bil zasnovan posebej za znamko. CUPRA pričakuje, da bo v njeno trgovsko mrežo do konca leta 2020 po vsem svetu vključenih skoraj 520 specializiranih prodajnih točk.**

**Hkrati z drugo obletnico obstoja je CUPRA v Martorellu (Barcelona) odprla nov sedež z imenom CUPRA Garage, objekt s površino 2.400 m2, ki se nahaja zraven glavnega sedeža družbe SEAT. CUPRA ima tudi svojo delavnico za dirkalnike, CUPRA Racing Factory, kjer so razvili prvi 100-odstotno električni turni dirkalnik, CUPRA e-Racer.**

**Poleg tega, da so postali ekskluzivni avtomobilski in mobilnostni partner nogometnega kluba Barcelona, je CUPRA sestavila tudi elitno skupino ambasadorjev, v kateri sta med drugimi nemški nogometni vratar Marc ter Stegen in švedski voznik Mattias Ekström.**

|  |  |  |
| --- | --- | --- |
| Cristina Vall-Llosada  Vodja korporativnega komuniciranja  T: +34 646 295 296  cristina.vall-llosada@seat.es  http://seat-mediacenter.es |  | Sergio Ripollés  CUPRA Komuniciranje  T: +34 683 121 236  sergio.ripolles@seat.es |